CELEX: 32017R0719
Language: ro
Date: 2017-04-07 00:00:00
Title: Regulamentul (UE) 2017/719 al Consiliului din 7 aprilie 2017 de modificare a Regulamentului (UE) 2015/2192 privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani

22.4.2017   
            
            
               RO
            
            
               Jurnalul Oficial al Uniunii Europene
            
            
               L 106/8
            
         REGULAMENTUL (UE) 2017/719 AL CONSILIULUI
   din 7 aprilie 2017
   de modificare a Regulamentului (UE) 2015/2192 privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolul 43 alineatul (3),
   având în vedere propunerea Comisiei Europene,
   întrucât:
   
               (1)
            
            
               La 30 noiembrie 2006, Consiliul a adoptat Regulamentul (CE) nr. 1801/2006 privind încheierea Acordului de parteneriat în domeniul pescuitului dintre Comunitatea Europeană și Republica Islamică Mauritania (1) (denumit în continuare „acordul de parteneriat”).
            
         
               (2)
            
            
               La 24 mai 2016, Consiliul a adoptat Decizia (UE) 2016/870 (2) privind încheierea Protocolului de stabilire a posibilităților de pescuit și a contribuției financiare prevăzute prin Acordul de parteneriat pentru o perioadă de patru ani, începând cu 16 noiembrie 2015 (denumit în continuare „protocolul”).
            
         
               (3)
            
            
               Regulamentul (UE) 2015/2192 al Consiliului (3) repartizează, între statele membre, posibilitățile de pescuit stabilite în protocol.
            
         
               (4)
            
            
               Avizul științific al comitetului științific comun independent instituit în temeiul articolului 4 din protocol a identificat un surplus de merluciu senegalez și a ținut cont de avizul științific din 2014 al IMROP (Institutul de cercetare în domeniul piscicol și oceanografic din Mauritania) care confirmă un surplus de calmar și sepie.
            
         
               (5)
            
            
               În conformitate cu articolul 6 alineatul (1) litera (a) din protocol, comisia mixtă instituită în temeiul articolului 10 din acordul de parteneriat a decis, în cadrul reuniunii sale de la Nouakchott din 15 și 16 noiembrie 2016, să modifice protocolul introducând posibilități noi de pescuit, în cadrul surplusului disponibil, pentru vase congelator care vizează merluciul senegalez ca specie principală și calmarul și sepia ca specii secundare.
            
         
               (6)
            
            
               Este oportun să se repartizeze aceste posibilități noi de pescuit între statele membre pentru restul perioadei de aplicare a protocolului.
            
         
               (7)
            
            
               Deoarece introducerea unor posibilități noi de pescuit are un impact asupra activităților economice ale navelor din Uniune și a planificării sezoanelor de pescuit, prezentul regulament ar trebui să intre în vigoare imediat după publicare.
            
         
               (8)
            
            
               Regulamentul (UE) 2015/2192 ar trebui modificat în consecință,
            
         ADOPTĂ PREZENTUL REGULAMENT:
   Articolul 1
   La articolul 1 alineatul (1) din Regulamentul (UE) 2015/2192 se adaugă următoarea literă:
   
      
                  „(h)
               
               
                  Categoria 2a – Vase (congelator) care vizează merluciul senegalez:
                  
                              Spania
                           
                           
                              Merluciu senegalez
                           
                           
                              3 500  de tone
                           
                        
                              Calmar
                           
                           
                              1 450  de tone
                           
                        
                              Sepie
                           
                           
                              600 de tone
                           
                        În cadrul acestei categorii, pot opera simultan în apele mauritane cel mult 6 nave.”
               
            
   Articolul 2
   Prezentul regulament intră în vigoare în ziua următoare datei publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 7 aprilie 2017.
      
         
            Pentru Consiliu
         
         
            Președintele
         
         L. GRECH
      
   
   
      (1)  JO L 343, 8.12.2006, p. 1.
   
      (2)  Decizia (UE) 2016/870 a Consiliului din 24 mai 2016 privind încheierea, în numele Uniunii Europene, a Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (JO L 145, 2.6.2016, p. 1).
   
      (3)  Regulamentul (UE) 2015/2192 al Consiliului din 10 noiembrie 2015 privind alocarea posibilităților de pescuit în temeiul Protocolului de stabilire a posibilităților de pescuit și a contribuției financiare prevăzute prin Acordul de parteneriat în domeniul pescuitului dintre Comunitatea Europeană și Republica Islamică Mauritania pentru o perioadă de patru ani (JO L 315, 1.12.2015, p. 72).